cyanic-selkie/wikianc huggingface dataset:
பித்தளைப்பட்டி ஊராட்சி
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
போர்ட்டர் பொன்னுசாமி
போர்ட்டர் பொன்னுசாமி 1979 ஆம் ஆண்டு வெளிவந்த தமிழ்த் திரைப்படமாகும். அடியார் இயக்கத்தில் வெளிவந்த இத்திரைப்படத்தில் தேங்காய் ஸ்ரீநிவாசன், வடிவுக்கரசி மற்றும் பலரும் நடித்துள்ளனர்.
மேற்கோள்கள்
பகுப்பு:1979 தமிழ்த் திரைப்படங்கள்‎ பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள்
பணத்திற்கு செய்தி
பணத்திற்கு செய்தி  அல்லது விளம்பரக் கட்டுரை (advertorial) என்பது செய்தி போல வெளியிடப்படும் விளம்பரம் ஆகும்.
இந்தியா
இந்தியாவில் சில மாநிலங்களில் அரசியல் கட்சிகள் தொலைக்காட்சி சேவைகளையும் செய்தித்தாள்களையும் வழங்குவதால் செய்திகளுக்கும் விளம்பரங்களுக்கும் உள்ள இடைவெளி குறைந்துள்ளது. மேலும் வேட்பாளர்களுக்கான தேர்தல் செலவுகள் கட்டுப்படுத்தப்பட்டிருப்பதால் அதற்கு புறம்பாக கூடுதல் பரப்புரை ஆற்ற செய்தித்தாள்களுக்கு பணம் கொடுத்து தங்கள் பரப்புரையை செய்தி போல வெளியிடும் போக்கு அதிகரித்துள்ளது. 2011 தேர்தல்களின்போது "பணத்திற்கு செய்தி" ஓர் மரபு நயக்கேடாக காணப்பட்டது. இது தேர்தல் விதிகளுக்குப் புறம்பானதாகவும் தவறிழைப்போருக்கு இரண்டாண்டுகள் தண்டனை வழங்கப்பட வேண்டும் எனவும் தலைமை தேர்தல் ஆணையர் கருத்து வெளியிட்டுள்ளார்.
வெளியிணைப்புகள்
பகுப்பு:ஊடகங்கள்
செ. இராமலிங்கம்
'''செ. இராமலிங்கம்''' (ஆங்கிலம்:S. Ramalingam) ஓர் இந்திய அரசியல்வாதியும், தமிழகத்தைச் சேர்ந்த இந்திய நாடாளுமன்ற உறுப்பினரும் ஆவார். இவர் தஞ்சாவூர் மாவட்டம், கும்பகோணம் அருகே உள்ள சீனிவாசநல்லூரைச் சேர்ந்தவர். இவர் திராவிட முன்னேற்றக் கழகத்தைச் சேர்ந்தவர் ஆவார்.
அரசியல் வாழ்க்கை
இராமலிங்கம், 1987, 1980, 1989 மற்றும் 1996ஆம் ஆண்டுகளில் நடந்த தமிழ்நாடு சட்டமன்றத் தேர்தலில், திருவிடைமருதூர் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் இத்தொகுதியில், ஏழுமுறை போட்டியிட்டு, நான்கு முறை சட்டமன்ற உறுப்பினராகத் தேர்ந்தெடுக்கப்பட்டார்.
பின்னர் 2019ஆம் ஆண்டு நடந்த இந்திய மக்களவைத் தேர்தலில், மயிலாடுதுறை தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
ஆதாரங்கள்
பகுப்பு:தஞ்சாவூர் மாவட்ட நபர்கள் பகுப்பு:வாழும் நபர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:9 ஆவது தமிழ்நாடு சட்டமன்ற உறுப்பினர்கள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:17வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
நாயன்மார் அவதாரத் தலங்கள்
நாயன்மார் அவதாரத் தலங்கள் என்பவை சிவத்தொண்டர்களான அறுபத்து மூன்று நாயன்மார்கள் பிறந்த தலங்களாகும். இவற்றில் ஐம்பத்தி எட்டு (58) தலங்கள் தமிழகத்தில் அமைந்துள்ளன. மற்றவை பாண்டிச்சேரி (காரைக்கால்), ஆந்திரா, கர்நாடகா ஆகிய மாநிலங்களில் ஒன்று என்ற வீதத்திலும், கேரளா மாநிலத்தில் இரண்டு இடங்களிலும் அமைந்துள்ளன.
வெளி இணைப்புகள்
நாயன்மார்களின் அவதாரத் தலங்கள் மற்றும் முக்தி தலங்கள்
பகுப்பு:நாயன்மார் அவதாரத் தலங்கள்
தேவசகாயம் பிள்ளை
புனிதர் தேவசகாயம் (Saint Devasahayam, 23 ஏப்ரல் 1712 – 14 சனவரி 1752)  இந்தியக் கத்தோலிக்கப் புனிதர் ஆவார். இவர் கன்னியாகுமரியில் இந்துக் குடும்பம் ஒன்றில் 18-ஆம் நூற்றாண்டில் பிறந்தவர். நீலகண்டன் என்ற இயற்பெயரைக் கொண்ட இவர் திருமுழுக்குப் பெற்றபோது, "லாசரசு" (Lazarus) என்பதன் தமிழ் பதமான "தேவசகாயம்" என்ற பெயரைப் பெற்றார். உயர் வகுப்பைச் சேர்ந்த இந்துக்கள் கிறித்தவத்தை தழுவக்கூடாது என்ற அன்றைய திருவாங்கூர் மன்னரின் கட்டளையை மீறி மதம் மாறியதால் இவர் கொலை செய்யப்பட்டதாக நம்பப்படுகிறது. தேவசகாயம் இறந்த இடம் இன்று தேவசகாயம் மவுண்ட் என்றும், ஆரல் குருசடி என்றும் அழைக்கப்படுகிறது. கத்தோலிக்கத் திருச்சபை 2012 திசம்பரில் இவருக்கு அருளாளர் பட்டம் வழங்கி சிறப்பித்தது. திருத்தந்தை பிரான்சிசு தேவசகாயத்தை 2022 மே 15 அன்று ஒரு புனிதராக அறிவித்தார்.
மனமாற்றம்
அப்போது திருவிவிலியத்தில் உள்ள யோபுவின் கதையை டிலன்னாய் சொல்லி, நீலகண்டனுக்கு கிறித்தவ சமயத்தை அறிமுகம் செய்து வைத்தார். தொடர்ந்து இயேசு கிறிஸ்துவைப் பற்றி அவரிடம் கேட்டு தெரிந்துகொண்ட நீலகண்டன், நாளடைவில் திருமுழுக்குப் பெற்று கிறித்தவராக விருப்பம் கொண்டார். திருநெல்வேலி மாவட்டத்தின் வடக்கன்குளம் கத்தோலிக்க தேவாலயத்தின் பங்குத்தந்தையாகப் பணிபுரிந்த ஜோவான்னி பத்தீஸ்தா புத்தாரி (Giovanni Battista Buttari) நீலகண்ட பிள்ளைக்குத் திருமுழுக்கு வழங்கி, "இலாசர்" (Lazarus) என்பதற்கு நிகரான "தேவசகாயம்" என்னும் பெயரைச் சூட்டினார். கத்தோலிக்க மதத்திற்கு மாறியதும் தேவசகாயம் பிள்ளை பலரிடமும் இயேசு கிறித்துவை பற்றிப் போதித்து, பலரை கிறிஸ்தவ மதத்திற்கு மனம் மாற்றினார். இவரது மனைவி இலந்தவிளை அருகே உள்ள குஞ்சு வீட்டு நாயர் சமுதாயத்தை சார்த்த பார்கவி அம்மாள் ஆவார். அவரும் "ஞானப்பூ" எனும் பெயருடன் திருமுழுக்கு பெற்று கத்தோலிக்க கிறித்தவர் ஆனார்.
எதிரிகளின் சூழ்ச்சி
"தேவசகாயம்" என்ற பெயருடன் கிறித்தவரான நீலகண்டன், கடவுள் முன்னிலையில் மனிதர்கள் அனைவரும் சமம் என்ற உண்மையை நிலைநாட்ட பெரிதும் விரும்பினார். நாயர் குலத்தைச் சேர்ந்த இவர், ஏற்கனவே கிறித்தவ சமயத்தைப் பின்பற்றி வந்த தாழ்ந்த வகுப்பைச் சேர்ந்த மக்களுடன் உறவாடி வந்தார். இதன் காரணமாக, உயர் வகுப்பைச் சேர்ந்த மற்ற அரச அதிகாரிகள் தேவசகாயத்தை வெறுப்புடன் நோக்கினர். உயர் வகுப்பைச் சேர்ந்த இந்துக்கள் கிறித்தவத்தை தழுவக்கூடாது என்ற அன்றைய திருவாங்கூர் அரச கட்டளையைச் சுட்டிக்காட்டி, அவரை மீண்டும் இந்து மதத்தை ஏற்க வலியுறுத்தினர். அதைப் புறக்கணித்ததால், தேவசகாயம் மதம் மாறிய விவகாரம் மன்னரிடம் சென்றது.
திருவாங்கூர் அரசில் கிறித்தவ மக்களுக்கு பொதுவாக பாதுகாப்பு இருந்தாலும், புதிதாக மதம் மாறுவதற்கு சில தடைகள் இருந்தன. நீலகண்டன் என்கிற தேவசகாயம் உயர் வகுப்பைச் சேர்ந்தவராகவும், அரச அதிகாரியாகவும் இருந்ததால் அவர் கிறித்தவராக மாறியதை மன்னர் விரும்பவில்லை என்று கூறப்படுகிறது. தமது மனதை மாற்றிக் கொள்ளுமாறு மன்னர் விடுத்த அழைப்பை தேவசகாயம் பிள்ளை முழுமனதோடு நிராகரித்தார். இதனால் ஆத்திரமடைந்த மன்னர் மார்த்தாண்ட வர்மா, தேவசகாயத்தை சிறையில் அடைக்குமாறு ஆணையிட்டார். இந்த தண்டனை மூலம், அவரை மனம் மாற்றி கிறித்தவ மதத்தைக் கைவிடச் செய்யலாம் என்பது மன்னரின் நம்பிக்கையாக இருந்தது.
மரண தண்டனை
thumbnail|left|தேவசகாயம் இப்பாறையின் மீது செபித்த போது, அதன் மீது அவரின் முழங்கால் மற்றும் மற்றும் முழங்கையின் தடையங்கள் பதிந்ததாக நம்பப்படுகின்றது பல மாதங்கள் சிறையில் அடைக்கப்பட்ட பிறகும் தேவசகாயம், கிறித்தவ நம்பிக்கையில் உறுதியாக இருந்தார். இதனால் நம்பிக்கை இழந்த மன்னர், தேவசகாயத்தின் கீழ்ப்படியாமையை அரசத் துரோகமாக கருதி அவருக்கு மரண தண்டனை விதித்தார். அவரைக் கொல்லும் முன், மற்றவர்களுக்கு எச்சரிக்கையாக அமையும்படி அவரை எருமை மாடு மீது அமர்த்தி பல ஊர்களுக்கு ஊர்வலமாக அழைத்துச் செல்லவும் ஆணையிட்டார். இதையடுத்து, அவரது உடல் முழுவதும் கரும்புள்ளி, செம்புள்ளி குத்தப்பட்டது. அவரது கைகள் பின்புறமாகக் கட்டப்பட்டு கழுத்தில் எருக்கம் பூ மாலை அணிவிக்கப்பட்டு எருமை மாட்டின் மீது பின்னோக்கி அமர வைத்து அவரை ஊர்ஊராக அழைத்துச் சென்றார்கள்.
தேவசகாயம் பிள்ளை சென்ற இடங்களில் எல்லாம் அவரிடம் ஆசி பெறச் சென்ற கிறித்தவர்களுக்கு அற்புதங்கள் நிகழ்ந்ததாக கூறப்படுகிறது. அவரைக் கட்டி வைத்திருந்த பட்டுப்போன வேப்பமரம் ஒன்று மீண்டும் தளிர்த்து வளர்ந்ததாகவும் வரலாறு பதிவு செய்கிறது. இதன் காரணமாக, தேவசகாயம் பிள்ளையின் புகழ் மக்களிடையே வேகமாக பரவியது. ஆகவே, அவரை ரகசியமாக கொலை செய்து விடுமாறு மன்னரிடம் இருந்து கட்டளை வந்தது. மக்கள் அனைவரும் பொங்கல் கொண்டாட்டத்தில் ஈடுபட்டிருந்த வேளையில், 1752 சனவரி 14ந்தேதி குமரி மாவட்டம் ஆரல்வாய்மொழியில் உள்ள காற்றாடி மலையில் தேவசகாயம் சுட்டுக் கொல்லப்பட்டார்.
மறைசாட்சி
தேவசகாயம் பிள்ளையின் உடலை காட்டிலேயே எரித்து தீ வைத்துவிட்டுச் சென்றனர் மன்னரின் படைவீரர்கள். சில நாட்களுக்கு பிறகு இதுகுறித்து அறிந்த அப்பகுதி கத்தோலிக்க கிறித்தவர்கள், தேவசகாயம் பிள்ளையின் உடல் பகுதிகளை எடுத்துச் சென்று நாகர்கோவிலில் உள்ள கோட்டாறு புனித சவேரியார் ஆலய வளாகத்தில் அடக்கம் செய்தனர். அவரை மறைசாட்சியாக கருதியதாலேயே, ஆலய வளாகத்தில் அவருக்கு கல்லறை அமைக்கப்பட்டது. அப்பொழுது கொச்சி மறைமாவட்டத்தின் ஆயராக இருந்த கிளெமென்சு யோசப், "நமக்கொரு மறைசாட்சி கிடைத்து விட்டார்" என்று கூறி சிறப்பு வழிபாடு நடத்தியதாக குறிப்புகள் உள்ளன.
தேவசகாயம் பிள்ளையின் கல்லறையில் செபித்ததால் பல்வேறு அற்புதங்கள் நிகழ்ந்ததாக குமரி மாவட்ட மக்கள், கத்தோலிக்க திருச்சபை அதிகாரிகளுக்கு தெரிவித்தனர். இதையடுத்து, கிறித்தவ நம்பிக்கையின் பொருட்டே தேவசகாயம் பிள்ளை கொல்லப்பட்டார் என்னும் செய்தி அடங்கிய அறிக்கையை அப்போது கொச்சி ஆயராக இருந்த கிளெமென்சு யோசப் (Clemens Joseph) 1756ல் ரோமில் திருத்தந்தையிடம் கையளித்தார். இலத்தீன் மொழியில் எழுதப்பட்ட அந்த அறிக்கையும் அதன் ஆங்கில, தமிழ் மொழிபெயர்ப்புகளும் உள்ளன. அப்பொழுது, மறைசாட்சி கட்டுண்டிருந்த சங்கிலியும் ரோமுக்கு கொண்டு செல்லப்பட்டதாக தெரிகிறது. இதுவே, அவரை புனிதராக உயர்த்துவதற்கான முதல் முயற்சியாக கருதப்படுகிறது.
மாற்றுக் கருத்துகள்
அதே நேரத்தில் இந்தத் தகவல் கட்டுக்கதை என்ற கருத்தும் நிலவுகிறது. சனவரி 14 இந்துத் தமிழர்களின் பொங்கல் விழாவினை சீரழிக்கும் விதமாக இம்மதிரியான கற்பனை நிகழ்வுகள் எடுத்தியம்பும் படுவதாகவும் இக் கருத்துடையோர் கூறுகின்றனர். ஏனெனில் திருவிதாங்கூர் சமஸ்தானத்தில் ஈழவர்கள், கிறுத்துவர்கள் மற்றும் இஸ்லாமியர்கள் படை வீரர்களாக பணியாற்றியுள்ளனர். எனவே கிறுத்துவராக மாறியதால்தான் இவர் கொல்லப்பட்டார் என்பது கட்டுக்கதை என வரலாற்று ஆய்வாளர்கள் ஏ. ஸ்ரீதர மேனன் மற்றும் நாகம் ஐயா ஆகியோர் கூறுகின்றனர். மேலும் மார்த்தாண்ட வர்மா இராஜா வரப்புழா தேவாயத்திற்கு வரியின்றி நிலம் கொடுத்திருப்பதால் நீலகண்டன் பிள்ளையை கிறுத்துவராக மாறியதால் இராஜா கொன்றிருக்க வாய்ப்பில்லை. திருவிதாங்கூர் சமஸ்தானத்தில் மரண தண்டனையானது ராஜதுரோகக் குற்றம், கொலை மற்றும் வழிப்பறி போன்ற குற்றங்களுக்கு மட்டுமே வழங்கப்பட்டு வந்தது. நீலகண்டப் பிள்ளை அரசு ஆவணங்களை திருடிய குற்றச்சாட்டின் அடிப்படையில், தண்டனை வழங்கப்பட்டிருக்கலாம். இது, அவர் மதம் மாறிய சில ஆண்டுகளுக்குப் பின்னர்தான் நடந்திருக்க வேண்டும். இந்த தண்டனைக்கும் மதம் மாற்றத்துக்கும் எந்தத் தொடர்பும் இல்லை என வரலாற்று ஆய்வாளர் நாகம் ஐயா குறிப்பிடுகிறார்.
அருளாளர்
இருநூற்று நாற்பது ஆண்டுகள் இடைவெளிக்கு பிறகு, 1993ஆம் ஆண்டில் தேவசகாயம் பிள்ளைக்குப் புனிதர் பட்டம் அளிக்க முயற்சி மேற்கொள்வது பொருத்தம் என்று கருதி அதற்கான நடவடிக்கைகளைக் கோட்டாறு மறைமாவட்ட ஆயர் லியோன் தர்மராஜ் மீண்டும் தொடங்கினார். அவரின் வேண்டுகோள்படி, 2004ஆம் ஆண்டு தமிழ்நாடு கத்தோலிக்க ஆயர் பேரவை, அகில இந்திய கத்தோலிக்க ஆயர் பேரவையுடன் இணைந்து, தேவசகாயம் பிள்ளைக்குப் புனிதர் பட்டம் அளிப்பதற்கான நடவடிக்கைகளை மேற்கொண்டு, கத்தோலிக்க தலைமைப் பீடத்துக்கு வேண்டுகோள் விடுத்தது. இதனையடுத்து அவர் இறை ஊழியர் என அறிவிக்கப்பட்டார்.
மறைசாட்சி பட்டம் அளிக்கும் விழா
2012ஆம் ஆண்டு, திசம்பர் மாதம் 2ஆம் நாள், தேவசகாயம் பிள்ளை அடக்கம் செய்யப்பட்டுள்ள கோட்டாறு மறைமாவட்ட சவேரியார் முதன்மைக் கோவிலை அடுத்துள்ள கார்மேல் மேனிலைப்பள்ளி வளாகத்தில் நடைபெற்ற சிறப்பு நிகழ்ச்சியின்போது தேவசகாயம் பிள்ளை "மறைச்சாட்சி" (martyr) என்று அதிகாரப்பூர்வமாக அறிவிக்கப்பட்டார். அப்போது அவருக்கு "முத்திப்பேறு பெற்றவர்" (Blessed) என்னும் பட்டமும் அளிக்கப்பட்டது. இது தொடர்பாகத் திருத்தந்தை பதினாறாம் பெனடிக்ட் வெளியிட்ட அறிக்கையைத் திருத்தந்தை பதிலாளாகச் செயல்பட்ட கர்தினால் ஆஞ்செலோ அமாத்தோ வாசித்தளித்தார்.
இச்சிறப்பு நிகழ்ச்சிக்குத் தலைமைதாங்கிய கர்தினால் ஆஞ்செலோ அமாத்தோ என்பவர் உரோமையிலிருந்து கோட்டாற்றுக்கு வருகை தந்தார். அந்நிகழ்ச்சியில் தமிழகத்திலிருந்தும் இந்தியாவின் பிற பகுதிகளிலிருந்தும் பிற நாடுகளிலிருந்தும் பல கத்தோலிக்க சமயத் தலைவர்களும் ஒரு இலட்சத்திற்கும் மேற்பட்ட மக்களும் கலந்துகொண்டனர். தேவசகாயம் பிள்ளை பக்தி கிறித்தவர் அல்லாத பிற சமயத்தினர் நடுவிலும் நீண்ட காலமாக இருந்துவருவதைத் தொடர்ந்து பல சமயத்தினர் சிறப்பு விழாவில் பங்கேற்றனர்.
மறைச்சாட்சி பட்டமளிப்பு விழாவில் கலந்துகொண்டோர்
கத்தோலிக்க சமயத் தலைவர்களுள் 40க்கும் மேலான ஆயர்களும், நூற்றுக்கணக்கான குருக்களும் கன்னியரும் துறவியரும் பட்டமளிப்பு விழாவில் பங்கேற்றனர். விழாவில் பங்கேற்ற தலைமைப் பணியாளர்களுள் கீழ்வருவோர் அடங்குவர்:
மேலே குறிப்பிடப்பட்ட கத்தோலிக்க சமயத் தலைவர்கள் தவிர, கன்னியாகுமரி மாவட்டத்தின் அரசியல் தலைவர்கள் பலரும் மறைச்சாட்சி பட்டமளிப்பு விழாவில் கலந்துகொண்டனர். அவர்களுள் கே.டி. பச்சைமால் (வனத்துறை அமைச்சர்), ஜே. ஹெலன் டேவிட்சன் (கன்னியாகுமரி நாடாளுமன்ற உறுப்பினர்), ஏ. நாஞ்சில் முருகேசன் (நாகர்கோவில் சட்டமன்ற உறுப்பினர்) உள்ளடங்குவர்.
விழாவின் சிறப்புக் கூறுகள்
தேவசகாயம் பிள்ளைக்கு முத்திப்பேறு பெற்ற பட்டமும் மறைச்சாட்சி நிலையும் வழங்கப்பட்ட விழாவின் சில சிறப்பு அம்சங்கள் :
முத்திப்பேறு பெற்ற தேவசகாயம் பற்றித் திருத்தந்தை பதினாறாம் பெனடிக்ட் உரை
கோட்டாறு மறைமாவட்டத்தின் நாகர்கோவில் நகரில் தேவசகாயம் பிள்ளை முத்திப்பேறு பெற்ற அறிவிப்பு 2012, திசம்பர் 2ஆம் நாள் ஞாயிற்றுக் கிழமை நிகழ்ந்துகொண்டிருந்த வேளையில், வத்திக்கான் நகரில் திருத்தந்தை பதினாறாம் பெனடிக்ட் தாம் வழக்கமாக ஆற்றுகின்ற ஞாயிறு நண்பகல் உரையைத் தொடர்ந்து இத்தாலிய மொழியில் பின்வருமாறு கூறினார்: "'அன்பு சகோதரர்களே, சகோதரிகளே! பொதுநிலை சார்ந்த கிறித்தவ நம்பிக்கையாளராக 18ஆம் நூற்றாண்டில் வாழ்ந்து மறைச்சாட்சியாக உயிர்நீத்த தேவசகாயம் பிள்ளை 'முத்திப்பேறு பெற்றவர்' என்று இன்று இந்திய நாட்டின் கோட்டாறு மறைமாவட்டத்தில் அதிகாரப்பூர்வமாக அறிவிக்கப்படுகிறது. இந்தியாவின் திருச்சபையோடு அதன் மகிழ்ச்சியில் நாமும் பங்கேற்கிறோம். புதிதாக முத்திப்பேறு பெற்ற அவர் அந்தச் சீர்மிகு பெரு நாட்டில் வாழ்கின்ற கிறித்தவ மக்களின் நம்பிக்கையை உறுதிப்படுத்தவேண்டும் என்று இறைவனை வேண்டுகிறோம்.'"
தொடர்ந்து, திருத்தந்தை பதினாறாம் பெனடிக்ட் ஆங்கிலத்தில் பின்வருமாறு கூறினார் : "'இங்கே குழுமியிருக்கின்ற உங்கள் அனைவரையும் என்னோடு சேர்ந்து இறைவேண்டல் செய்ய அழைக்கின்றேன். இன்று தேவசகாயம் பிள்ளை முத்திப்பேறு பெற்ற நிகழ்ச்சியைக் கொண்டாடுகின்ற கோட்டாறு மக்கள் அனைவருக்கும் எனது தனிப்பட்ட வாழ்த்துகளைத் தெரிவித்துக்கொள்கின்றேன். இன்று நாம் திருவருகைக் காலத்தின் முதல் ஞாயிறைக் கொண்டாடுகிறோம். இயேசு கிறிஸ்து நம்மிடையே வருகின்றார் என்பதை அது நினைவூட்டுகின்றது. இயேசு கிறிஸ்துவின் வருகையை நாம் எப்பொழுதும் கருத்தில் கொண்டிருக்க வேண்டும். கிறிஸ்துவுக்குச் சாட்சி பகர்ந்த தேவசகாயம் பிள்ளை இதில் நமக்கு முன்மாதிரியாய் இருக்கின்றார். நமது நம்பிக்கையாய் உள்ள கிறிஸ்து நமது வாழ்வின் மையமாக அமைந்திட இப்புனித காலம் நமக்குத் துணைசெய்ய வேண்டும். கடவுள் உங்கள் அனைவரையும் ஆசிர்வதிப்பாராக!'"
புனிதர் பட்டம்
திருத்தந்தை பிரான்சிசு, அருளாளர் தேவசகாயம் பிள்ளையைப் புனிதர் நிலைக்கு உயர்த்துவதற்கு ஒப்புதல் தெரிவித்து அதிகாரப் பூர்வமான ஆவணத்தில் 2020ஆம் ஆண்டு பிப்ரவரி மாதம் 21ஆம் நாள் கையெழுத்திட்டார்.
தேவசகாயம் பிள்ளைக்கு 15 மே 2022 அன்று புனிதர் பட்டம் அளிக்கப்பட்டது.
வெளி இணைப்புகள்
பகுப்பு:கன்னியாகுமரி மாவட்ட நபர்கள் பகுப்பு:இந்தியாவின் கிறித்தவப் புனிதர்கள் பகுப்பு:1752 இறப்புகள் பகுப்பு:1712 பிறப்புகள் பகுப்பு:இந்தியாவில் கிறிஸ்தவம் பகுப்பு:அருளாளர் பட்டம் பெற்றவர்கள் பகுப்பு:தமிழ்நாட்டில் கிறித்தவம் பகுப்பு:கிறித்தவ மறைசாட்சிகள்
இலங்கைத் தமிழில் பயன்பாட்டிலுள்ள சிங்களச் சொற்கள்
thumb|சிங்களத்திலிருந்து தமிழுக்கு இலங்கைத் தமிழில் பயன்பாட்டிலுள்ள சிங்களச் சொற்கள் (Sinhala Words Used in Sri Lankan Tamil) என்னும் கட்டுரை இலங்கையில் தமிழ் மொழிக்கும் சிங்கள மொழிக்கும் இடையிலான தொடர்புகளால் இலங்கைத் தமிழில் உள்வாங்கப்பட்ட சிங்களச் சொற்களைப் பட்டியலிடுகிறது.
மேற்கோள்கள்
பகுப்பு:சிங்களத் தமிழியல்
இரசவாதம் செய்த படலம்
பரஞ்சோதி முனிவர் இயற்றிய திருவிளையாடற் புராணத்தில் முப்பத்தாறாவது படலமாக இரசவாதஞ் செய்த படலம் (செய்யுள் பத்திகள்: 1856 -1885) உள்ளது. இதில் திருப்பூவணத்து இறைவன் திருமேனியைச் செய்திடத் தேவையான தங்கத்தை இரசவாதம் மூலமாகப் பெற்றிடும் முறையை மதுரை ஈசன் சித்தர் வடிவில் நேரில் வந்து அருளியுள்ளார்.
அன்னமிட்ட கை
அப்படியிருக்கையில் அவளுக்குத் திருப்பூவணம் கோயிலில் வைத்துப் பூசிப்பதற்கு இறைவனின் திருமேனியைத் தங்கத்தில் செய்து கொடுக்க வேண்டும் என்று பேராவல் பூவணநாதரின் அருளாசியினால் உண்டானது. ஆனால் கிடைக்கும் பொருள் எல்லாம் அன்னதானத்திற்கே செலவானது. தங்கத்திற்கு எங்கே போவது. குலபூடண பாண்டியனுக்கு எடுக்க எடுக்கக் குறையாத பொற்கிழியை வழங்கிய மதுரை சோமசுந்தரக் கடவுளை மனதில் நினைந்து வேண்டினாள்.
சித்தர் வடிவில் சிவபெருமான்
இந்த பக்தையின் விருப்பத்தை அறிந்த மதுரை சோமசுந்தரப் பெருமான். அதனைப் பூர்த்தி செய்ய திருவுள்ளம்கொண்டு சித்தர் வடிவில் திருப்பூவணத்தில். பொன்னனையாள் வீட்டிற்கு எழுந்தருளினார்.
அங்கு, அன்னதானம் நடைபெற்றுக் கொண்டிருந்தது, தாதியர்கள் உணவு உண்ண வாருங்கள் எனச் சித்தரையும் அழைத்தனர், அதற்கு சித்தர் பெருமான். உங்களது தலைவியை இங்கே அழையுங்கள் எனக் கூறினார், பொன்னனையாள் வந்தாள். சித்தரது பாதங்களில் தனது தலை பதியுமாறு பணிந்து உணவு உண்ண அழைத்தாள், அதற்குச் சித்தர். உனது முகம் வாட்டத்துடன் காணப்படுகின்றதே! உனது மனக் கவலைதான் என்ன? என்று கேட்டார், பொன்னனையாளும், எங்கள் தலைவனாம் திருப்பூவணத்து இறைவனது திருவுருவினைச் செய்வதற்கு உள்ளத்தில் பெருவிருப்பம் கொண்டு மெழுகினால் கருக்கட்டி வைத்துள்ளேன், அதனைப் பொன்னினால் செய்து முடிக்கக் கருதிய எனக்கு நாள்தோறும் கையில் வரும் பொருள் முழுவதும் அடியார்களுக்கு அன்னம் இடுவதிலேயே செலவாகி விடுகின்றது, நான் என்ன செய்வேன்? என்று தனது கவலையை கூறினாள், அதற்குச் சித்தரும். நீ தானத்துள் சிறந்த அன்னதானத்தை நாள்தோறும் செய்து வருகின்றாய், உன் பெயருக்கு ஏற்றவாறு அழிவில்லாத இறைவனின் திருவுருவத்தைத் தங்கத்தினால் செய்யப் பெறுவாயாக என வாழ்த்தினார்.
இரசவாதம்
பின்னர். அனைத்து உலோகப் பாத்திரங்களையும் கொண்டு வரச்செய்து. திருநீற்றினைத் தூவினார், இவற்றைத் தீயிலிட்டுக் காய்ச்சுங்கள் தங்கம் கிடைக்குமெனக் கூறி அருளினார், பொன்னனையாள் அச்சித்தர் சுவாமியை வணங்கி இன்றைய இரவு இங்கேயே தங்கித் திருவமுது செய்து இரசவாதம் செய்து முடித்தபின்னர் அதிகாலை எழுந்து செல்லலாம் என வேண்டினாள், மீனாட்சி அம்மையைப் பிரியாத சோமசுந்தரரே சித்தர் வடிவில் வந்துள்ளதால் அவர் யாம் மதுரையில் விளங்கும் சித்தராவோம் எனக் கூறி மறைந்தார், சித்தர் கூறிய சொற்களும். மறைந்தருளிய தன்மையையும் கண்ட பொன்னனையாள். வந்தவர் மதுரை வெள்ளியம்பலத்தில் கால்மாறி ஆடியருளும் அம்பலவாணரே எனக் கண்டு பக்தியால் நெகிழ்ந்து. தனது கவலையை இறைவனே நேரில் வந்து நீக்கினார் எனக் களிப்புற்றவளாகிச் சித்தர் கூறியபடியே செய்ய உலோகப் பாத்திரங்களைத் தீயிலிட்டுப் புடம் செய்தனள், ஆணவமலம் கெட்டு இறைவனின் திருவடியை அடைந்தவர் சிவமாக விளங்குதல் போல உலோகங்களின் களிம்பு நீங்கிப் பொன்னாக மாறின, அப்பொன்னைக் கொண்டு இறைவனுக்குத் திருவுருவம் வார்ப்பித்தாள்,
இறைவனின் திருமேனியில் தழும்பு உண்டானது
கிடைத்த தங்கத்தைக் கொண்டு வடிவே இல்லாத இறைவனின் திருவுருவத்தைச் செய்திட்டார், இறைவனின் அழகான திருவுருவத்தைக் கண்டு '''அச்சோ! அழகிய பிரனோ இவன்!! என்று இறைவனின் கன்னத்தைக் கிள்ளி முத்தமிட்டாள்''', அதனால் இறைவனின் திருமேனியில் தழும்பு உண்டானது, இத் திருவுருவத்தை இன்றும் கோயிலில் தரிசித்திடலாம், பொன்னனையாள் இறைவனின் கன்னத்தைக் கிள்ளுவது போன்ற சிற்பம் கோயில்; மகா மண்டபத்தில் உள்ள கல்தூணில் செதுக்கப்பட்டுள்ளது,
திருப்பூவணம் கோயில் இறைவனின் திருமேனியைச் செய்திட மதுரை ஈசனே நேரில் சித்தர் வடிவில் வந்து. இரசவாதம் செய்து தங்கம் தயாரித்துக் கொடுத்தது இத்திருத்தலத்தின் தனிச் சிறப்பாகும்,
இறைவனது திருவுள்ளத்தில். அடியவர்களில் அடிமையென்றும் ஆடிப்பிழைப்பவர் என்றும் பேதங்கள் ஏதும் இருப்பதில்லை, இறைவன் மனம் விரும்புவதெல்லாம் அன்பும். தொண்டும் பக்தியும் தான் என்பதை அறியுமாறு கூறப்பட்டுள்ளது, மேலும் சிவனடியார்களுக்கு அன்னதானம் செய்வதால் நமது பாவங்கள் அனைத்தும் ஒழிந்து நமக்கு இறைவன் நேரில் காட்சி தந்து அருளுவான் என்பதும் கூறப்பட்டுள்ளது,
பொன்னனையாள் தங்கத்தினால் ஆன இறைவனது திருவடிவத்தைப் பிரதிட்டை செய்து தேர்த்திருவிழா முதலியன நடத்தி இனிது வாழ்ந்தாள், சிலகாலம் சென்ற பின்னர் வீடுபேறு அடைந்தாள்,
திருப்பூவணத் தலத்தின் பெருமை
1856 வரதன் மீனவன் படையிடை வந்துநீர்ப் பந்தர் விரத னாகிநீ ரருத்திய வினையுரை செய்தும் பரத நூலிய னாடகப் பாவையா ளொருத்திக் கிரத வாதஞ்செய் தருளிய வாடலை யிசைப்பாம்.
1857 பருங்கை மால்வரைப் பூழியன் பைந்தமிழ் நாட்டின் இரங்கு தெண்டிரைக் கரங்களா லீர்ம்புனல் வையை மருங்கின னந்தன மலர்ந்தபன் மலர்க?ய்ப் பணியப் புரங்க டந்தவ னிருப்பது பூவண நகரம்.
1858 எண்ணி லங்குறை சராசர மிலிங்கமென் றெண்ணி விண்ணி னாள்களும் கோள்களும் விலங்குவ தியாக்கைக் கண்ணி னான்கதிர் முதற்பல கடவுளர் பூசை பண்ணி வேண்டிய நல்வர மடைந்ததப் பதியில்.
பொன்னனையாளின் தன்மை
1859 கிளியு ளார்பொழிற் பூவணக் கிழவர்தங் கோயில் றளியு ளார்தவப் பேறனா டாதுகு பூந்தார் அளியு ளார்குழ லணங்கனா ளந்தரத் தவர்க்குங் களியு ளார்தர மயக்குறு}உங் கடலமு தனையாள்.
1860 நரம்பி னேழிசை யாழிசைப் பாடலு நடநூல் நிரம்பு மாடலும் பெண்ணல நீர்மையும் பிறவும் அரம்பை மாதரை யொத்தன ளறனெறி யொழுகும் வரம்பி னாலவர் தமக்குமே லாயினாண் மன்னோ.
1861 ஆய மாதர்பேர் பொன்னனை யாளென்ப வவடன் நேய வாயமோ டிரவிரு ணீங்குமு னெழுந்து தூய நீர்குடைந் துயிர்புரை சுடர்மதிக் கண்ணி நாய னாரடி யருச்சனை நியமமு நடாத்தி.
1862 திருத்தர் பூவண வாணவரைச் சேவித்துச் சுத்த நிருத்த மாடிவந் தடியரைப் பொருளென நினையுங் கருத்த ளாயருச் சித்தவர் களிப்பவின் சுவையூண் அருத்தி யெஞ்சிய தருந்துவா ளமூதவ ணியமம்.
1863 மாத ரிந்நெறி வழங்குநாண் மற்றவ ளன்பைப் பூத லத்திடைத் தெருட்டுவான் பொன்மலை வல்லி காத னாயகன் றிருவுருக் காணிய வுள்ளத் தாத ரங்கொடுத் தருளினார் பூவணத் தையர்.
1864 ஐயர் தந்தபே ரன்புரு வாயினாண் மழுமான் கையர் தந்திரு வுருவினைக் கருவினாற் கண்டு மைய கண்ணினாள் வைகலும் வருபொரு ளெல்லாம் பொய்யி ;லன்புகொண் டன்பர்தம் பூசையி னேர்வாள்.
1865 அடியர் பூசனைக் கன்றியெஞ் சாமையா லடிகள் வடிவு காண்பதெப் படியென்று மடியிலச் செழியற் கொடிவில் பொற்கிழி நல்கிய வள்ளலை யுன்னிப் பிடிய னாளிருந் தாளமூ தறிந்தனன் பெருமான்.
சிவபெருமான் சித்தர் வடிவம் கொண்டு வருதல்
1866 துய்ய நீறணி மெய்யினர் கட்டங்கந் தொட்ட கையர் யோகபட் டத்திடைக் கட்டினர் பூதிப் பையர் கோவண மிசையசை யுடையினர் பவளச் செய்ய வேணிய ரங்கொரு சித்தராய் வருவார்
1867 வந்து பொன்னனை யாண்மணி மாளிகை குறுகி அந்த மின்றிவந் தமுதுசெய் வாரொடு மணுகிச் சிந்தை வேறுகொண் டடைந்தவர் திருவமு தருந்தா துந்து மாளிகைப் புறங்கடை யொருசிறை யிருந்தார்
1869 முத்த ராமுகிழ் வாணகை யல்குலாய் முக்கண் அத்த ரானவர் தமரெலா மமுசெய் தகன்றார் சித்த ராயொரு தம்பிரான் சிறுநகை யினராய் இத்த ராதலத் தரியரா யிருக்கின்றா ரென்றார்
சித்தமூர்த்தி பொன்னனையாளை மெலிந்த காரணம் யாதெனல்
1870 நவம ணிக்கலன் பூத்தபூங் கொம்பாp னடந்து துவரி தழ்க்கனி வாயினாள் சுவாகதங் கிலாவன் றுவமை யற்றவர்க் கருக்கிய மாசன முதவிப் பவம கற்றிய வடிமலர் முடியுறப் பணிந்தாள்
1872 ஐய உள்ளெழுந் தருளுக வடிகணீர் ரடியேன் உய்ய வேண்டிய பணிதிரு வுளத்தினுக் கிசையச் செய்ய வல்லனென் றஞ்சலி செய்யவுண் ணகையா மைய னோக்கியை நோக்கிமீ னோக்கிதன் மணாளன்
1873 வடியை நேர்விழி யாய்பெரு வனப்பினை சிறிதுன் கொடியை நேரிடை யெனவிளைத் தனையெனக் கொன்றை முடியி னானடி யாரமென் முகிழ்முலைக் கொடிதாழ்ந் தடிய னேற்குவே றாயொரு மெலிவிலை யையா
1874 எங்க ணாயகர் திருவுருக் காண்பதற் கிதயந் தங்கு மாசையாற் கருவுருச் சமைத்தனன் முடிப்பேற்கு கிங்கு நாடொறு மென்கையில் வரும்பொரு ளெல்லாம் உங்கள் பூசைக்கே யல்லதை யொழிந்தில வென்றாள்
சித்த மூர்த்திகள் சிவனடியார் பெருமை கூறல்
1875 அருந்து நல்லமு தனையவ ளன்புதித் திக்கத் திருந்து தேனென விரங்குசொற் செவிமடுத் தையர் முருந்து மூரலாய் செல்வமெய் யிளமைநீர் மொக்குள் இருந்த வெல்லையு நிலையில வென்பது துணிந்தாய்
1876 அதிக நல்லற நிற்பதென் றாpந்தனை யறத்துள் அதிக மாஞ்சிவ புண்ணியஞ் சிவார்ச்சனை யவற்றுள் அதிக மாஞ்சிவ பூசையு ளடியவர் பூசை அதிக மென்றாpந் தன்பரை யருச்சனை செய்வாய்
1877 உறுதி யெய்தினை யிருமையு முன்பெயர்க் கேற்ப இறுதி யில்லவன் றிருவுரு வீகையாற் காணப் பெறுதி யாகநின் மனைக்கிடைப் பித்தளை யீயம் அறுதி யானபல் கலன்களுங் கொணர்தியென் றறைந்தார்
1878 ஈயஞ் செம்பிரும் பிரசிதங் மென்பவும் புணர்ப்பாற் றோயம் பித்தளை வெண்கலந் தராமுதற் றெhடக்கத் தாயும் பல்வகை யுலோகமுங் கல்லென வலம்பத் தேயுஞ் சிற்றிடை கொண்டுபோய்ச் சித்தர்முன் வைத்தாள்
சித்தமூர்த்திகள் இரசவாதம் புரிதல்
1879 வைத்த வேறுவே றுலோகமு மழுவுழை கரந்த சித்த சாமிக ணீற்றினைச் சிதறினர் பாவித் தித்தை நீயிரா வொpயிலிட் டெடுக்கினன் பொன்னாம் அத்தை நாயகன் றிருவுருக் கொள்கென வறைந்தார்
1880 மங்கை பாகரை மடந்தையு மிங்குநீர் வதிந்து கங்குல் வாயமு தருந்தியிக் காரிய முடித்துப் பொங்கு காரிருள் புலருமுன் போமெனப் புகன்றாள் அங்க யற்கணா டனைப்பிரி யாரதற் கிசையார்
1881 சிறந்த மாடநீண் மதுரையிற் சித்தர்யா மென்று மறைந்து போயினார் மறைந்தபின் சித்தராய் வந்தார் அறைந்த வார்கழ லலம்பிட வெள்ளிமன் றாடி நிறைந்த பேரொளி யாயுறை நிருத்தரென்று அறிந்தாள்
பொன்னனையாள் உலோகங்களைத் தீயிலிட்டுப் பொன்னாதல்
1883 அழல டைந்தபி னிருண்மல வலிதிரிந் தரன்றாள் நிழல டைந்தவர் காட்சிபோ னீப்பருங் களங்கங் கழல வாடக மானதா லதுகொண்டு கனிந்த மழலை யீர்ஞ்சொலாள் கண்டனள் வடிவிலான் வடிவம்
1884 மழவிடை யுடையான் மேனி வனப்பினை நோக்கி யச்சோ அழகிய பிரானோ வென்னா வள்ளிமுத் தங்கொண் டன்பிற் பழகிய பிரானை யானாப் பாpவினாற் பதிட்டை செய்து விழவுதேர் நடாத்திச் சின்னாள் கழிந்தபின் வீடு பெற்றாள்
1885 நையநு[ண் ணிடையி னாளந் நாயகன் கபோலத் திட்ட கையுகிர்க் குறியுஞ் சொன்ன காரணக் குறியுங் கொண்டு வெய்யவெங் கதிர்கால் செம்பொன் மேனிவே றாகி நாலாம் பொய்யுகத் தவர்க்குத் தக்க பொருந்துரு வாகி மன்னும்
இரசவாதம் செய்த படலம் முற்றிற்று,
திருவிளையாடற் புராணம். கழுவேறிய திருவிளையாடல்
வேசமுற விருந்த கழு திரைமுடிந்த வடமின்றும் பூசுரர்கள் பணிந்தேத்தும் பூவணநன்னகர் மருங்கிற் காசின் மேல் விளங்கியது கழுவர் படைவீடெனவே - செல்லிநகர்ப் பெரும்பற்றப் புலியூர் நம்பி. திருவாலவாயுடையார் - பாடல் எண்,50
திருவிளையாடற் பயகரமாலை
இரசவாதம் செய்த திருவிளையாடற் புராண வரலாறு. திருவிளையாடற்பயகர மாலையில்.
கடம்பவன புராணம்
பொன்னனையாளுக்கு அருள் புரிந்த திருவிளையாடல் கடம்பவன புராணத்திலும்
(கடம்பவன புராணம். இரவாதஞ் செய்த படலம். பாடல் எண் - 39 ) என்று கூறப்பட்டுள்ளது.
இவ்வாறாக திருப்பூவணத் தலபுராணம். திருவிளையாடற் புராணம். திருவிளையாடற் பயகரமாலை. கடம்பவன புராணம். பெரியபுராணம் ஆகிய புராணங்களில் திருப்பூவணத்திருத் தலத்தின் பெருமைகள் எடுத்துரைக்கப் பெற்றுள்ளன.
மேற்கோள்கள்
பகுப்பு:திருவிளையாடல்கள்
மெனலாசின் தேற்றம்
மெனலாசின் தேற்றம் (Menelaus's theorem) என்பது யூக்ளீடிய வடிவவியலில் முக்கோணங்கள் பற்றியதொரு கூற்றாகும். இத்தேற்றம், பண்டைய கிரேக்க கணிதவியலாரும் வானவியலாளருமான மெனலாசின் பெயரால் அழைக்கப்படுகிறது.
இக்கூற்றில் |AB| என்பது AB கோட்டுத்துண்டின் நீளத்தை மட்டும் குறிக்கின்ற நேர்ம மதிப்பு.
கோட்டுத்துண்டுகளின் திசையிடப்பட்ட நீளங்களைப் பயன்படுத்தி, இத்தேற்றத்தின் கூற்றை வலுப்படுத்தலாம். கோட்டின் ஒரு நிலையான திசைப்போக்கில், A இன் அமைவு B க்கு இடமாக அல்லது வலமாக இருப்பதைப் பொறுத்து AB இன் மதிப்பு நேர்மம் அல்லது எதிர்ம்மாகக் கொல்ளப்படுகிறது. எடுத்துக்காட்டாக, A, B இரண்டிற்கும் இடையே F இருந்தால் AF/FB இன் மதிப்பு நேர்மமாகவும் அவ்வாறில்லாவிட்டால் எதிர்மமாகவும் கொள்ளப்படுகிறது.
இத்தேற்றம், சேவாவின் தேற்றத்தைப் போல உள்ளது. இரண்டு தேற்றங்களிலுமுள்ள சமன்பாடுகள் இரண்டும் குறியளவில் மட்டுமே வேறுபடுகின்றன. இரு தேற்றங்களும் ஒன்றுக்கொன்று வீழ்ப்பு இருமமாக அமைகின்றன.
பார்வதிபுரம் வருவாய் பிரிவு
பார்வதிபுரம் வருவாய் பிரிவு (அல்லது பார்வதிபுரம் பிரிவு) இந்திய மாநிலமான ஆந்திர மாநிலத்தின் விஜயநகர மாவட்டத்தின் ஒரு நிர்வாகப் பிரிவாகும். ஒரு வருவாய் துறைக்கு பதினைந்து மண்டலங்கள் வீதம் இந் நிர்வாகத்தின் கீழ் இரண்டு வருவாய் பிரிவுகள் இயங்குகின்றன. [1] இவ் வருவாய் பிரிவின் தலைமைச் செயலகம் பார்வதிபுரத்தில் அமைந்துள்ளது.
மெனலாசின் தேற்றம்
மெனலாசின் தேற்றத்தின் திசையிடப்பட்ட வடிவம்:
ராய்கர்
இராய்கர் (Raigarh) இந்தியாவின் சத்தீஸ்கர் மாநிலத்தின், ராய்கர் மாவட்டத்தின் நிர்வாகத் தலைமையிட நகரமும், மாநகராட்சியும் ஆகும். ராய்கர் நகரம் சத்தீஸ்கர் மாவட்டத்தின் பண்பாட்டுத் தலைமையிடம் ஆகும். மேலும் இராய்கர் நகர்புறத்தில் நிலக்கரி, இரும்புச் சுரங்கங்களுக்கு பெயர்பெற்றது.மேலும் நெற்களஞ்சியங்கள் கொண்டது. மாநிலத் தலைநகரான இராய்ப்பூருக்கு வடகிழக்கே 230 கிமீ தொலைவில் இராய்கர் நகரம் உள்ளது.
மெனலாசின் தேற்றம்
காரணிகளை மாற்றுவகையில் எடுத்துக்கொண்டு சிலர் தேற்றத்தினைப் பின்வருமாறு கொள்கின்றனர் :
ராய்கர்
புவியியல் & தட்பவெப்பம்
இந்தியாவின் சத்தீஸ்கர் மாநிலத்தில், இராய்கர் மாநகரம் 21.9°N, 83.4°W பாகையில் அமைந்துள்ளது. கடல் மட்டத்திலிருது 2015 மீட்டர் (705 அடி) உயரத்தில் அமைந்த, இராய்பூர் நகரம் கேலா ஆற்றின் கரையில் அமைந்துள்ளது.
கோடைக்காலத்தில் இந்நகரத்தின் கோடக்கால குறைந்த, அதிகபட்ச வெயில் 29.5°C - 49°C ஆகவும், குளிர்காலத்தில்  8°C - 25°C வெப்பம் கொண்டுள்ளது.
பார்வதிபுரம் வருவாய் பிரிவு
மேற்கோள்கள்
பகுப்பு:ஆந்திரப் பிரதேசம்
மெனலாசின் தேற்றம்
முதலில் கண்ட முறைப்படி இதிலுள்ள ஒவ்வொரு காரணியும் எதிர்மமாக இருந்தாலும் தேற்றத்தின் கூற்றின் மதிப்பில் மாற்றம் இருக்காது.
மெனலாசின் தேற்றத்தின் வலிவுக் கூற்றுக்கு மறுதலையும் உண்மையாக இருக்கும்:
ராய்கர்
மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின்படி, 48 வார்டுகள் கொண்ட இராய்ப்பூர் மாநகராட்சியின் மொத்த மக்கள்தொகை 1,37,126 ஆகும். ஆறு வயதிற்குட்பட்ட குழந்தைகள் 16,994 ஆகவுள்ளனர். பாலின விகிதம் ஆயிரம் ஆண்களுக்கு 953 பெண்கள் வீதம் உள்ளனர். எழுத்தறிவு 87.02% ஆகவுள்ளது. மக்கள்தொகையில் இந்துக்கள் 90.20 %, இசுலாமியர்கள் 5.50 %, கிறித்தவர்கள் 2.99 %, சீக்கியர்கள் 0.85 % மற்றவர்கள் 0.47% ஆகவுள்ளனர். இராய்ப்பூர் மாநகரத்தில் இந்தி, ஒடியா, தெலுங்கு, வங்காள மொழிகள் அதிகம் பேசப்படுகிறது.
தொடருந்து சேவைகள்
ஜம்சேத்பூர் - பிலாஸ்பூர் மற்றும் அவுரா-நாக்பூர்-மும்பை இருப்புப் பாதை வழித்தடத்தில் ராய்கர் தொடருந்து நிலையம் உள்ளது. இராய்ப்பூர் தொடருந்து நிலையம் புதுதில்லி, மும்பை, கோட்டா, கொல்கத்தா, அகமதாபாத், புவனேஸ்வர், நாக்பூர், பாட்னா மற்றும் விசாகப்பட்டினம் நகரங்களுடன் இணைக்கிறது.
மெனலாசின் தேற்றம்
இத்தேற்றம் உண்மையில் யாரால் கண்டறியப்பட்டது என்பது உறுதிப்படுத்தப்படவில்லை. இதன் பயன்பாடு மெனலாசின் நூலில் (Spherics) காணப்பட்டது. அந்நூலில் அவர் இதேற்றத்தின் கோளத்துக்கான கூற்றை நிறுவுவதற்கு இதனைத் துணைக்கோட்பாடாகப் பயன்படுத்தியிருக்கிறார்.
தொலெமி தனது ஆல்மகெசுட் நூலில் கோள வானியலின் பல கணக்குகளில் மெனலாசின் தேற்றத்தைப் பயன்படுத்தியுள்ளார். இசுலாமியப் பொற்காலத்தில் பல இசுலாமிய அறிஞர்கள் அவர்களது ஆய்வுகளில் மெலாசின் தேற்றத்தை "வெட்டுக்கோடுகளின் கூற்று" எனக் குறிப்பிட்டுள்ளனர். முழு நாற்கோணத்தை அவர்கள் "வெட்டுக்கோடுகளாலான வடிவம்" என்றே குறிப்பிடுகின்றனர்.
வெளியிணைப்புகள்
பகுப்பு:முக்கோணங்கள் பற்றிய தேற்றங்கள்
ஆசிய நெடுஞ்சாலை 3
ஆசிய நெடுஞ்சாலை 3 அல்லது ஏஎச்3 (AH3), ஆசிய நெடுஞ்சாலைகள் வலையமைப்பின் ஒரு பகுதியாகும். ரசியாவில் உள்ள உலன்-உடேயிலிருந்து சீனாவின் தாங்குவிலிருந்து - சியாங் ராய், மியன்மாரில் உள்ள கியாயிங் டாங் வரை செல்லும் இது, ஆசியாக் கண்டத்தைச் சேர்ந்த 6 நாடுகளூடாகச் செல்கிறது. இதன் மொத்த நீளம் 7,331 கிலோமீட்டர்.
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
குற்றம்பொருத்தானிருப்பு சோலையப்ப அய்யனார் கோயில்
குற்றம்பொருத்தானிருப்பு சோலையப்ப அய்யனார் கோயில் தமிழ்நாட்டில் நாகப்பட்டினம் மாவட்டம், குற்றம்பொருத்தானிருப்பு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சோலையப்பஅய்யனார் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெண் (பால்)
upright|thumb|உரோமைப் பெண் கடவுள் [[வீனசு (தொன்மவியல்)|வீனசின் சின்னம் பெண் பாலினத்தைக் குறிக்கப் பயன்படுத்தப்படுகிறது.]]
பெண்  (Female, ♀) என உயிரினங்களில் அல்லது உயிரினப் பகுதிகளில் இடம் மாறா சூல் முட்டைகளை (முட்டை கலங்கள்) உருவாக்கும் பால் குறிக்கப்படுகிறது.
வரையறைப் பண்புகள்
பல்மடிய இனப்பெருக்கத் தொகுதியில் பெரிய பாலணு சூல் முட்டை என்றும் சிறிய, பொதுவாக இடம் பெயரும் பாலணு, விந்தணு, எனவும் அழைக்கப்படுகிறது. சூல் முட்டை பெண்ணாலும் விந்தணு ஆணாலும் உருவாக்கப்படுகிறது. பெண் தனியனால் ஆணின் பாலணுக்கள் இல்லாது (கன்னிப்பிறப்பு தவிர்த்து) கலவிமுறை இனப்பெருக்கம் செய்யவியலாது. சிலவகை உயிரினங்களால் கலவிமுறை இனப்பெருக்கம் மற்றும் கலவியற்ற இனப்பெருக்கம் ஆகிய இருமுறைகளிலும் இனப்பெருக்கம் செய்ய முடியும்.
பல்வேறு இனங்களில் இந்தப் பாலின வேறுபாட்டிற்கு மரபியல் சார்ந்த தனிக் காரணங்கள் ஏதுமில்லை. வெவ்வேறு கூர்ப்புப் பரம்பரைகளில் தனித்தனியே இரு பாலினங்கள் பலமுறை கூர்ந்துள்ளன. கலவிமுறை இனப்பெருக்கத்தின் சில அமை முறைகள்:
பாலூட்டிகளில் பெண்ணினம்
பாலூட்டி வகுப்பின் சிறப்புப் பண்பாக பால்மடிச் சுரப்பிகள் அமைந்துள்ளன. வியர்வைச் சுரப்பிகள் பால்மடிச்சுரப்பிகளாக மாற்றியமைக்கப்பட்டு பால் சுரக்கிறது; இந்தப் பால் பிறந்த சிசுவிற்கு பிறந்ததிலிருந்து சில நாட்களுக்கு உணவு வழங்கப் பயனாகிறது. பாலூட்டிகள் மட்டுமே பாலைத் தயாரிக்கின்றன. மனித இனப் பெண்களில் மிகக்கூடுதலான கொழுப்பிழையத்தை முலைகளாகக் கொண்டிருப்பதால் பால்மடிச் சுரப்பிகள் மனிதர்களில் மிகவும் வெளிப்படையானது. அனைத்து பாலூட்டிகளிலும் பால்மடிச்சுரப்பிகள் அமைந்துள்ள போதும் ஆண் இனங்களில் இவை எச்ச உறுப்புக்களாக விளங்குகின்றன.
பாலூட்டி பெண்ணினம் எக்சு நிறப்புரியின் இரண்டு படிகளைக் கொண்டுள்ள வேளையில் ஆணினம் ஒரே ஒரு எக்சையும் ஒரு சிறிய ஒய் நிறப்புரியையும் கொண்டுள்ளது. இதனால் ஏற்படும் உருவளவு வேறுபாட்டை ஈடுகட்ட பெண்ணினத்தின் எக்சு நிறப்புரியில் ஒன்று ஒழுங்கற்று ஒவ்வொரு கலத்திலும் செயலிழக்கப் படுகிறது. பறவைகளிலும் ஊர்வனவற்றிலும், மாறாக, பெண்ணினம் இருவேறு பாலினக் குறியீட்டு நிறப்புரிகளை (Z மற்றும் W) கொண்டிருக்க ஆண் இனங்கள் இரு Z நிறப்புரிகளைக் கொண்டுள்ளது.
பாலூட்டிப் பெண் இனங்கள் உயிருள்ள குட்டிகளைப் பிரசவிக்கின்றன. சில பாலூட்டிகளல்லாத இனங்களிலும், குப்பி மீன், ஒத்த இன்னப்பெருக்கத்தொகுதி உள்ளது. மேலும் சில பாலூட்டிகளல்லாத இனங்களில், சுறா மீன், முட்டைகள் அவற்றின் உடலிலேயே குஞ்சு பொரிக்கப்பட்டு வெளி வருவது உயிருள்ள குட்டிகளை பெறுவதற்கு ஒத்ததாக காட்சியளிக்கிறது.
ஆதாரங்கள்
Ayers, Donald M. English Words from Latin and Greek Elements. Second Edition. 1986. University of Arizona Press. United States.
மேற்கோள்கள்
பகுப்பு:பாலின அமைவு பகுப்பு:பெண்கள் பகுப்பு:பாலினம்
சிட்டகொங் போர்க் கல்லறை
சிட்டகொங் பொதுநலவாய போர் கல்லறை (Chittagong Commonwealth War Cemetery) அல்லது சிட்டகொங் போர்க் கல்லறை என்பது வங்காளதேசத்தின் சிட்டகொங்கில் அமைந்துள்ளது. இது இரண்டாம் உலகப் போரில் உயிர் தியாகம் செய்தவர்களுக்கு அஞ்சலி செலுத்துவதற்காக பொதுநலவாய போர் கல்லறைகள் ஆணையத்தால் நிறுவப்பட்டு பராமரிக்கப்பட்டது.
வரலாறு
இரண்டாம் உலகப் போரில் இறந்த பொதுநலவாய நாடுகளின் வீரர்களையும், மற்றவர்களையும் கௌரவிப்பதற்காக இந்த கல்லறை நிறுவப்பட்டது. கல்லறை ஐக்கிய இராச்சியத்தின் இராணுவத்தால் உருவாக்கப்பட்டது. முதலில் சுமார் 400 புதைகுழிகள் இருந்தன. இலுசாய் மலைகளிலிருந்தும் ( அசாம் ), பிற தனிமைப்படுத்தப்பட்ட இடங்களிலிருந்தும், சிட்டகொங் பொதுக் கல்லறையிலிருந்தும் கல்லறைகள் இந்தக் கல்லறைக்கு மாற்றப்பட்டன; சந்திரகோனா பாப்டிஸ்ட் மறைபணியாளர்கள் கல்லறை; சிரிங்கா இராணுவக் கல்லறை; காக்ஸ் பஜார் புதிய இராணுவக் கல்லறை, பொதுக் (முஹம்மதன்) கல்லறைகள்; சிட்டகொங் (பஞ்சாலைஷ்) புதைகுழி; டாக்கா இராணுவக் கல்லறை; தேமகிரி மயானம்; துவாபோலாங் முஸ்லிம் புதைகுழி; துவாபோலாங் கிறிஸ்தவ இராணுவ கல்லறை; தோஹாசாரி இராணுவக் கல்லறைகள்; ஜெஸ்சூர் கிறுத்துவக் கல்லறை; குல்னா கல்லறை; குருஷ்குல் தீவு கிறிஸ்தவ மற்றும் முகமது கல்லறைகள்; லூங்லே கல்லறை (அசாம்); நவாபரா கல்லறை ( அசாம் ); பாட்டியா இராணுவ மயானம், இரங்கமதி கல்லறை; தேஜ்கான் உரோமன் கத்தோலிக்க கல்லறை; தும்ரு காட் இராணுவக் கல்லறை, தும்ரு மருத்துவமனைக் கல்லறை போன்றவை இதில் அடங்கும்.
1939-45 போரின் இறந்த 731 பொதுநல வாய நாடுகளின் வீரர்களின் புதைகுழிகள் இப்போது இங்கு உள்ளன. அவற்றில் 17 அடையாளம் காணப்படவில்லை. மேலும் 20 வெளிநாட்டு தேசிய புதைகுழிகள் உள்ளன. 1 டச்சு கடற்படையின் மாலுமியும், 19 ஜப்பானிய வீரர்களும் அடங்குவர். அவர்களில் ஒருவர் அடையாளம் காணப்படவில்லை. 4 போர் அல்லாத மக்களின் இங்கிலாந்து இராணுவ புதைகுழிகளும் உள்ளன.
அமைவிடம்
மையம்|thumb|800x800px| கல்லறையின் அகலப் பரப்புக் காட்சி விமான நிலையத்திற்கு வடக்கே 22 கிலோமீட்டர் தூரத்திலும், துறைமுகத்திலிருந்து 8 கிலோமீட்டர் தொலைவிலும் உள்ள 19 பாட்சா மியா சாலையில் உள்ள தாம்பாராவில் சிட்டகொங் போர்க் கல்லறை அமைந்துள்ளது. முன்பு நெல் வயல்களாக இருந்த இடம், தற்போது வளர்ச்சி அடைந்துள்ளது. இது கலைக் கல்லூரிக்கு அருகில் உள்ளது. சட்டேசுவரி சாலைக்கு அருகிலுள்ள பின்லேயின் விருந்தினர் மாளிகையால் மூடப்படுகிறது.
புதைகுழி பகுதியானது பின்லேயின் விருந்தினர் மாளிகைகளுக்குப் பின்னால் நேரடியாக ஒரு சாய்வின் அடிப்பகுதியில் அமைந்துள்ளது. மேலும், காட்டு மரங்கள், பழ மரங்கள், பூக்கும் மரங்களின் கலவையுடன் நடப்பட்ட ஒரு பெரிய பகுதியால் சூழப்பட்டுள்ளது. நுழைவு வாயிலிலிருந்து புதைகுழி பகுதிக்கு ஒரு தார் பாதை செல்கிறது. இது இரண்டு சிறிய செங்கல் தேவாலயங்களால் சூழப்பட்ட உலோக வாயில் வழியாக நுழைகிறது.
அடக்க விவரங்கள்
thumb| அரச கழக விமானப்படையின் (611201) விமானி ஜே. ஹைடின் கல்லறை thumb| இந்தியக் குடிமைப்பணி அலுவலர் வில்லியம் எல். டொனால்ட்சனின் கல்லறை இரண்டாம் உலகப் போரின் (1939-45) இறந்த பொதுநலவாய நாடுகளின் 731 வீரர்களின் புதைகுழிகள் இப்போது இங்கு உள்ளன. அவற்றில் 17 அடையாளம் காணப்படவில்லை.
நாடு வாரியாகக் கல்லறை
பொதுநலவாய நாடுகளின் வீரர்களின் கல்லறைகளுடன், மேலும் 19 ஜப்பானிய வீரர்களும், ஒரு டச்சு கடற்படை மாலுமி உட்பட 20 வெளிநாட்டு பிரஜைகளின் கல்லறைகளும் உள்ளன.
வெளி இணைப்புகள்
பகுப்பு:Coordinates on Wikidata பகுப்பு:கல்லறைகள்
புனித மேரி தேவாலயம், சென்னை
புனித மேரி கிறித்தவ ஆலயம் இந்தியாவின் தமிழ்நாட்டின் தலைநகரான சென்னையில் அமைந்துள்ள புனித ஜார்ஜ் கோட்டையில் தென்பகுதியில் காணப்படும் மிகத் தொன்மையான கிறித்தவ ஆலயம் ஆகும். ஆங்கிலத் திருச்சபையினருக்குரிய ஆலயங்களில் இந்தியாவில் முதன்முதலில் எழுப்பப்பட்ட ஆலயமாகும். பொ.ஊ. 1680 இல் கிழக்கிந்திய கம்பெனியாரால் இவ்வாலயம் எழுப்பப்பட்டது. இவ்வாலயத்தில் இறந்த பல ஆங்கிலேயர்களின் நினைவாகப் பல பதிப்புக் கற்பலகைகள் உள்ளன.
புனித மேரி ஆலயத்தினுள் இங்கிலாந்து நாட்டுச் சிற்பிகளின் கைவண்ணத்தைக் காட்டும் பல சலவைக்கல் சிற்பங்கள் உள்ளன. இவை அரிய கலைப்படைப்புகளாகும். இவ்வாலயத்தில் தான் இராபர்ட் கிளைவ் மற்றும் ஆளுநர் எலிஹுஹேல் என்பவர்களின்  திருமணம் நடைபெற்றது.
மேற்கோள்களும் குறிப்புகளும்
பகுப்பு:சென்னை மாவட்டத்திலுள்ள கிறித்தவக் கோயில்கள் பகுப்பு:சென்னையின் வரலாறு
குற்றால அருவிகள்
குற்றால அருவிகள் இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்ட குற்றாலம் பேரூராட்சியில், மேற்குத் தொடர்ச்சி மலையில் அமைந்துள்ளவை. இது தென்னகத்தின் "ஸ்பா" (ஆரோக்கிய நீருற்று) என்றழைக்கப்படுகிறது.
அருவிக்கரையில் குற்றால நாதர் (சிவன்) சன்னதி உள்ளது.
அமைவிடம்
இது தென்காசியில் இருந்து 5 கிலோ மீட்டர் தொலைவிலும் திருநெல்வேலியில் இருந்து 60 கிலோ மீட்டர் தொலைவிலும் அமைந்துள்ளது.
சுற்றுலா
ஜூன் மாதத்தில் தென்மேற்கு பருவகாலம் ஆரம்பித்தவுடன் குற்றால அருவியில் நீர் ஆர்ப்பரித்து விழும். இவ்வாறு சுற்றுலா மக்களைக் கவரும் ஜூன், ஜூலை, ஆகஸ்டு மாதங்கள் "குற்றால சீசன்" என அழைக்கப்படுகிறது. சில ஆண்டுகளில் இயற்கை மாற்றங்களினால் மே மாத பாதியிலேயே சீசன் ஆரம்பித்துவிடும். குற்றாலத்தில் பேரூராட்சி மற்றும் தனியாருக்கு சொந்தமான விடுதிகள் உள்ளன. முக்கிய அருவி எனப்படும் பேரருவியில் பெண்கள் குளிப்பதற்கு தனியான இடம் அமைக்கப்பட்டுள்ளது.
போக்குவரத்து
தென்காசி ரயில் நிலையம் இங்கிருந்து 5 கிலோ மீட்டர் தொலைவில் உள்ளது. அங்கிருந்து குற்றாலத்திற்கு பேருந்து வசதி உண்டு. மதுரையிலிருந்து நிறைய பேருந்துகள் குற்றாலம் வரை செல்கிறது.
ஒன்பது அருவிகள்
குற்றால அருவிகள் என மொத்தம் ஒன்பது அருவிகள் காணப்படுகின்றன. thumb|பேரருவி
1. பேரருவி - இது பொதுவாக குற்றால அருவி என அழைக்கப்படுகிறது. இது 288 அடி உயரத்தில் இருந்து பொங்குமாங்கடல் என்ற ஆழமான ஒரு துறையில் விழுந்து பொங்கி பரந்து விரிந்து கீழே விழுகிறது.
2. சிற்றருவி - இது நடந்து செல்லும் தூரத்தில் பேரருவிக்கு மேல் அமைந்துள்ளது.
3. செண்பகாதேவி அருவி - பேரருவியில் இருந்து மலையில் 2 கி.மீ. தூரம் நடைப்பயணத்தில் செண்பகாதேவி அருவியை அடையலாம். இந்த அருவி தேனருவியிலிருந்து இரண்டரை கி.மீ. கீழ்நோக்கி ஆறாக ஓடி வந்து 30 அடி உயரத்தில் அருவியாக கொட்டுகிறது. அருவிக்கரையில் செண்பகாதேவி அம்மன் கோவில் உள்ளது. சித்ரா பவுர்ணமி நாளில் இந்த கோவிலில் சிறப்பான விழா கொண்டாடப்பட்டு வருகிறது. தற்பொழுது இந்த அருவிக்கு செல்ல தடை விதிக்கப்பட்டுள்ளது.
6. பழத்தோட்ட அருவி (வி.ஐ.பி. பால்ஸ்) - இது ஐந்தருவியில் இருந்து 3 கி.மீ. தொலைவில் உள்ளது. இங்கு முக்கிய பிரமுகர்களுக்கு மட்டும்தான் குளிக்க அனுமதி உண்டு. தற்பொழுது இந்த அருவிக்கு செல்ல தடை விதிக்கப்பட்டுள்ளது. மேலும் இந்த அருவி செல்லும் பகுதி தோட்டக்கலைத்துறையினரால் இயற்கைப் பூங்காவாக உருவாக்கப்பட்டு பொதுமக்கள் சிறுவர் பொழுது போக்கு இடமாக மாற்றம் செய்யப்பட்டுள்ளது. இங்கு தோட்டக்கலைத் துறையினரால் பூஞ்செடிகளும், மரக் கன்றுகளும் விற்கப்படுகின்றன.
7. புலியருவி - குற்றாலத்தில் இருந்து சுமார் 2 கி.மீ., தொலைவில் உள்ளது. சிறுவர்கள் குளிக்க புலி அருவி மிகவும் பாதுகாப்பானது. thumb|பழைய குற்றாலம் அருவி
8. பழைய குற்றாலம் அருவி - குற்றாலத்தில் இருந்து கிழக்கு பகுதியில் சுமார் 16 கி.மீ., தொலைவில் அழகனாற்று நதியில் அமைந்துள்ளது.
10. கண்ணுப்புளி மெட்டு - இது செங்கோட்டை தாலுகா அலுவலகத்திலிருந்து மேற்கு திசையில் சுமார் 5 கி.மீ தொலைவில் உள்ள குண்டாறு நீர் தேக்கத்தின் மேலமைந்துள்ளது.
ஆய்வு
1811 ஆம் ஆண்டு கிழக்கிந்தியக் கம்பெனியினர் ஒரு மருத்துவக்குழு அமைத்து இந்த அருவியின் பெருமைகளையும் மருத்துவச் சிறப்புகளையும் குறித்த அறிக்கையை வெளியிட்டது. திருக்குற்றால குற்றாலநாதர் திருக்கோயில் தலவரலாறு மூலம் தெரியவருகின்றது.
வெளி இணைப்புகள்
பகுப்பு:தென்காசி மாவட்டத்திலுள்ள அருவிகள்
சிவ்பால் சிங்
சிவ்பால் சிங் (Shivpal Singh) இந்தியாவைச் சேர்ந்த ஓர் ஈட்டி எறியும் விளையாட்டு வீரராவார். 1995 ஆம் ஆண்டு சூலை மாதம் ஆறாம் நாள் இவர் பிறந்தார். டோக்கியோவில் நடைபெற உள்ள 2020 ஆம் ஆண்டுக்கான கோடைக்கால ஒலிம்பிக் போட்டிக்கு சிவ்பால் சிங் தகுதி பெற்றுள்ளார்..
2018 ஆம் ஆண்டு நடைபெற்ற ஆசிய விளையாட்டுப் போட்டிகளில் எட்டாவது இடத்தைப் பிடித்த சிவ்பால் சிங் 2019 ஆம் ஆண்டு நடைபெற்ற ஆசிய வெற்றியாளர் போட்டியில் வெள்ளிப் பதக்கம் வென்றார்.
இவரது தனிப்பட்ட சிறந்த வீசுதல் 86.23 மீட்டர் ஆகும். 2019 ஆம் ஆண்டு தோகாவில் நடந்த ஆசிய வெற்றியாளர் போட்டியில் இச்சாதனையை இவர் செய்தார்.
2016 ஆம் ஆண்டு அங்கேரியில் நடந்த புடாபெசுட்டு திறந்தநிலை  தடகளப் போட்டியின்  ஆண்கள் ஈட்டி எறிதல் போட்டியில் சிவ்பால் சிங் வென்றார். முழங்கையில் ஏற்பட்ட காயம் காரணமாக தனது 3 வாய்ப்புகளில் ஒரு வீசுதலை மட்டுமே இவரால் நிர்வகிக்க முடிந்ததால், 2018 ஆசிய விளையாட்டுப் போட்டியில் எட்டாவது இடத்தைப் பிடித்தார். 2015 ஆம் ஆண்டில், சிவ்பால் இளையோர் உலக வெற்றியாளர் போட்டிக்குத் தேர்வு செய்யப்பட்டார். ஆனால் காயம் காரணமாக விளையாட முடியாமல் அணியில் இருந்து வெளியேறினார். தேசிய வெற்றியாளர் நிலையிலிருந்து பெரிய அளவிலான போட்டிக்கானப் பயணம் உத்தரபிரதேசத்தின் வாரணாசியைச் சேர்ந்த இந்த இளைஞருக்கு மிகவும் முக்கியமான ஒரு நிகழ்வாகும்.
மேற்கோள்கள்
பகுப்பு:வாழும் நபர்கள் பகுப்பு:1997 பிறப்புகள் பகுப்பு:இந்தியத் தடகள வீரர்கள் பகுப்பு:வாரணாசி மாவட்டம் பகுப்பு:உத்தரப் பிரதேசம்
தி. அ. முத்துசாமிக் கோனார்
'''தி. அ. முத்துசாமிக் கோனார்''' (1858-1944) நாமக்கல் மாவட்டம் திருச்செங்கோட்டைச் சேர்ந்த தமிழறிஞர். அர்த்தநாரிக் கோனார், காத்தாய் அம்மாள் ஆகியோர் இவரது பெற்றோர். திண்ணைப் பள்ளிக்கூடம் நடத்திய பொன்னைய உபாத்தியாயரிடம் தமிழ் கற்றார். பிஜேஜய உபாத்தியாயரிடம் தெலுங்கும் வடமொழியும் கற்றார்.இசை, சமயக் கல்வி ஆகியவற்றிலும் நல்ல புலமை பெற்றவர். யாழ்ப்பாணம் மேலைப்புலோலி கதிரைவேற் பிள்ளையிடம் அஷ்டாவதானம் கற்றார். பலதுறைப் புலமை உடைய இவர் திருச்செங்கோடு மலைக்குப் படி அமைக்கும் பணியைச் செய்து கொண்டிருந்தவர். படி மேஸ்திரியாகவும் வேலை செய்துள்ளார். படிப்படியாக இலக்கியத்துறையில் நுழைந்த இவர் பல நூல்களைப் பதிப்பித்துள்ளார். 'திருச்செங்கோட்டு விவேகதிவாகரன்' என்னும் இதழை நடத்தினார். 'கொங்கு வேள்', 'கொங்கு மண்டலம்' ஆகியவையும் இவர் நடத்திய இதழ்கள். 'கொங்கு நாடு' என்னும் தலைப்பில் முதன்முதலாகக் கொங்கு நாட்டு வரலாறு எழுதியவர் இவர். 'கார்மேகக் கவிஞர்' எழுதிய 'கொங்கு மண்டல சதகம்' நூலை ஓலைச்சுவடியில் இருந்து அச்சில் பதிப்பித்ததோடு அந்நூலுக்கு விரிவான உரை எழுதியுள்ளார்.
திரு. வி. கலியாணசுந்தரனார் இவரை, "ஊர்பலவும் ஆண்டுகளாய் ஓடிஉழைத்து
உரைகண்டே ஊன்றும் அச்சுத்
தேர்புகுத்தித் தமிழருக்குச் சிறப்பாக
விருந்தளித்த செல்வன்" என்று பாராட்டி உள்ளார்.
மேற்கோள்கள்
பகுப்பு:தமிழறிஞர்கள் பகுப்பு:1858 பிறப்புகள் பகுப்பு:1944 இறப்புகள் பகுப்பு:இதழாசிரியர்கள் பகுப்பு:கொங்கு பகுப்பு:தமிழ்ப் பதிப்பாளர்கள் பகுப்பு:நாமக்கல் மாவட்ட நபர்கள்
நிர்விகல்ப சமாதி
நிர்விகல்ப சமாதி என்பது அறிபவன் (பிரம்மம்) மற்றும் அறியப்படும் பொருள் (சீவன்) போன்ற வேறுபாடுகள் அகன்று இரண்டாவதற்ற பிரம்ம வடிவாகவே ஆகி பிரம்மத்துடன் ஒன்றி, ஒடுங்கியுள்ள மனநிலைதான் நிர்விகல்ப சமாதி என்று பதஞ்சலி முனிவர் விளக்கியுள்ளார். இந்த நிர்விகல்ப சமாதி நிலையை அசம்ப்ரஜ்ஞாத சமாதி என்றும் அழைக்கிறார் பதஞ்சலி முனிவர். இதில அறிபவன் (திருக்), அறியப்படும் பொருள் (திருஷ்யம்) போன்ற வேறுபாடுகள் அனைத்தும் கரைந்து போயிருக்கும். பிரம்மவஸ்து ஒன்று மட்டுமே அனுபவத்தில் இருக்கும். திருமூலரும் இதே கருத்தை (எட்டாம் தந்திரம்-21வது பாடல்),
இத்தகைய உயர்ந்த சமாதி நிலையை அடைவதற்கு, யமம், நியமம், ஆசனம், பிராணாயாமம், பிரத்யாகாரம், தாரணம், தியானம், சமாதி எனும் எட்டு படிகளில் சாதனை செய்ய வேண்டும். இவற்றை இடைவிடாத பயிற்சி மேற்கொண்டால், நிர்விகல்ப சமாதி யின் மூலம் பிரம்ம அனுபவம் நேரடியாக உண்டாகும்.
எவ்வாறு உப்பானது தண்ணீரில் கரைந்து தன் வடிவத்தை இழந்து தண்ணீரின் வடிவத்தை ஏற்று தன் வடிவத்தை இழப்பது போல, இரண்டற்ற பிரம்மவஸ்துவின் (மெய்ப்பொருளின்) வடிவத்தை அடைந்த சீவனின் மனதின் வடிவமானது (எண்ணங்கள்/விருத்தி) காணப்படுவது இல்லை. இரண்டற்ற பரபிரம்மம் மட்டுமே உணரப்படுகிறது.
எனவே அயர்ந்த உறக்க நிலையும் சமாதியும் ஒன்றுதானா எனும் ஐயத்திற்கு இடமில்லை. இந்த இரு நிலைகளுமே மனதின் எண்ணங்கள் தென்படுவதில்லை என்பது பொதுவாக இருப்பினும், நிர்விகல்ப சமாதியில் மனதின் எண்ணங்களானது உள்ளது. உறக்கநிலையில் மனதில் எண்ணங்கள் இல்லை என்ப்தால் உறக்க நிலையை சமாதி நிலைக்கு ஒப்பிடக்கூடாது.
நிர்விகல்ப சமாதியில் சித்தவிருத்தி ஏற்படாமல் இருப்பதற்கு அது பிரம்மனின் வடிவத்தைப் பெற்றிருப்பதே காரணமாகும். உப்பு, நீரில் கரைந்து இருப்பதால் அது தென்படாமல் இருப்பினும் உப்பின் தன்மை நீரில் இருக்கதான் செய்கிறது. ஆனால், அயர்ந்த உறக்கநிலையில் மனதில் எண்ணங்கள் ஏற்படாமல் இருப்பதற்கு அது இல்லாமல் இருப்பதுதான் காரணமாகும். கிரகிக்கத் தக்க எந்தப் பொருளுமே அந்த நிலையில் இல்லாமலிருப்பதால் மனமானது தன்னுடைய காரணமான அறியாமை எனும் அஞ்ஞானத்தில் தற்காலிகமாக ஒடுங்கியிருக்கிறது.
பதஞ்சலி முனிவர் தன்னுடைய யோக சூத்திரத்தில் (1. 10) அயர்ந்த உறக்கநிலையிலும் தமோ குணத்தைச் சார்ந்துள்ள எண்ணங்கள் காணப்படும் என்று கூறியுள்ளார்.
இதனையும் காண்க
பகுப்பு:யோகக் கலை பகுப்பு:இந்திய மெய்யியல் பகுப்பு:வைதிக மெய்யியல்கள் பகுப்பு:இந்துத் தத்துவங்கள்
ராம் நாத் கோவிந்த்
இராம் நாத்து கோவிந்து (Ram Nath Kovind, ராம் நாத் கோவிந்த், பிறப்பு: 1 அக்டோபர் 1945) இந்தியாவின் 14 ஆவது குடியரசுத் தலைவராவர். இவர் 2015 முதல் 2017 வரை பீகார் மாநிலத்தின் ஆளுனராக இருந்தார். மேலும் 2017 ஆம் ஆண்டு, பாரதிய ஜனதாக் கட்சியின் சார்பாக இந்தியக் குடியசுத் தலைவர் தேர்தலுக்கு முன்மொழியப்பட்டவரும் ஆவார். பாரதீய ஜனதாக் கட்சியினைச் சார்ந்த அரசியல்வாதியான இவர் ஒரு தலித்திய தலைவரும் ஆவார். 1994-2000 மற்றும் 2000-2006 ஆகிய காலங்களில் உத்திரப் பிரதேசம் மாநிலத்திலிருந்து மேல்சபை உறுப்பினராகத் தேர்ந்தெடுக்கப்பட்டவரும் ஆவார்.
பிறப்பும் கல்வியும்
1 அக்டோபர் 1945 ஆம் ஆண்டில் உத்திரப்பிரதேசம் மாநிலத்தின் தீராப்பூர் பகுதியில் பிறந்தார். தந்தையார் மைகு லால் தாயார் கலாவதி. இவர் கான்பூர் பல்கலைக் கழகத்தில் சட்டக் கல்வி பயின்றார். இவர் தில்லி நீதிமன்றத்தில் தொழில்முறை வழக்கறிஞராகப் பணியாற்றினார்.
தொழில் வாழ்க்கை
1971 ஆம் ஆண்டு புதுதில்லி வழக்குரைஞர் கழகத்தில் தன்னை ஒரு வழக்கறிஞராக பதிந்தார். ஒரு வழக்கறிஞராக, சமூகத்தின் நலிவடைந்த பிரிவினர், பெண்கள், ஏழைகள் ஆகியோருக்கு புது தில்லியிலிருந்த இலவச சட்ட உதவி மன்றத்தின் மூலம் உதவி செய்தார். 1977 ஆம் ஆண்டிலிருந்து 1979 வரை உச்ச நீதிமன்றத்தில் மத்திய அரசின் பதில் சட்ட ஆலோசகராக கடமையாற்றியதுடன் 1977-78 காலப்பகுதியில் அப்போதைய பிரதம மந்திரி மொரார்ஜி தேசாயின் தனிப்பட்ட உதவியாளராகவும் பணி புரிந்தார். சுமார் 16 வருட காலம் புதுதில்லி உயர் நீதி மன்றத்திலும், உச்ச நீதி மன்றத்திலும் வழக்கறிஞராகப் பணியாற்றியுள்ளார்.
பாஜக உறுப்பினர்
1991 ஆம் ஆண்டில் பாரதிய ஜனதா கட்சியில் உறுப்பினரானார். 1998 முதல் 2002 ஆம் ஆண்டு வரை பாஜக தலித் மோர்ச்சா தலைவராக செயல்பட்டார். கட்டம்பூர் மற்றும் போக்னிப்பூர் சட்டபேரவை தொகுதிகளில் போட்டியிட்டு தோல்வி பெற்றார்.
மாநிலங்களவை
1994 ஆம் ஆண்டில் உத்திரபிரதேச மாநிலத்திலிருந்து மாநிலங்களவை உறுப்பினராக தேர்வாகி 12 ஆண்டுகள்வரை பணியாற்றினார். இந்த கால கட்டத்தில் பழங்குடியினர் நலன், சமூக நீதி போன்ற பல்வேறு நாடாளுமன்ற குழுக்களில் இடம்பெற்றிருந்தார். மேலும் நாடாளுமன்ற அவைக்குழு தலைவராகவும் பணியாற்றினார்.
குடியரசுத்தலைவர்
பிரணாப்முகர்ஜியின் பதவிக்காலம் முடிவடைந்ததால், 2017 ஆம் ஆண்டு சூலை மாதம் நடைபெற்ற குடியரசுத் தலைவர் தேர்தலுக்கான பாரதீய ஜனதாக் கட்சியின் வேட்பாளராக அக்கட்சியின் தலைவர் அமித் ஷா வால் அறிவிக்கப்பட்டு 25 சூலை 2017 ஆம் ஆண்டு இந்தியாவின் பதினான்காவது குடியரசுத் தலைவராகத் தேர்ந்தெடுக்கப்பட்டார். இவரது பதவியேற்பு நிகழ்ச்சி இந்திய நாடாளுமன்ற மைய மண்டபத்தில் நடைபெற்றது. இவருக்கு இந்திய உச்சநீதிமன்ற தலைமை நீதிபதி ஜே. எஸ். கேகர் பதவிப்பிரமாணம் செய்து வைத்தார்.